### 13.    Beslutning om at godkende forslag til Lokalplan nr. 577 og Kommuneplantillæg nr. 5 for Boligbebyggelse i del af [adresse]

**Åbent**

Sagsnr.: 326-2021-3959        J.nr.: 01.11.20           Dokumentnr.:
326-2021-87737

**Sagstype**

Beslutning.

**Resume og sagens baggrund**

Kommunalbestyrelsen har på møde den 28. oktober 2020
godkendt en rammeaftale mellem Kalundborg Kommune og AP Ejendomme A/S. Rammeaftalen
forudsætter et nyt plangrundlag, der giver mulighed for at anvende Område 1 til
boligformål. Forslag til lokalplan nr. 577 for boligbebyggelse i del af
[adresse], Kommuneplantillæg nr. 5, samt screening efter
miljøvurderingsloven fremlægges nu til beslutning om offentlig fremlæggelse.

**Indstillinger**

Direktøren indstiller at:

1.
Forslag til Kommuneplantillæg nr. 5 til [adresse] 2017-2028
godkendes til offentlig fremlæggelse i minimum 8 uger.

2.    Forslag til
Lokalplan nr. 577 for boligbebyggelse i del af [adresse] godkendes til
offentlig fremlæggelse i min. 8 uger.

3.    Vurderingen om
at der ikke skal gennemføres en miljøvurdering af lokalplanforslaget
offentliggøres med klagefrist på 4 uger.

4.    Administrationen
bemyndiges til at foretage nødvendige redaktionelle ændringer til planforslaget
forinden offentlig bekendtgørelse.

5.    Der afholdes et
borgermøde om lokalplanen i august måned.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Formålet med kommuneplantillæg nr. 5 er at danne grundlag
for, at der inden for det udpegede område kan planlægges nærmere for et bolig-
og rekreativt område, med bæredygtigt byggeri. Derfor er der udarbejdet et
kommuneplantillæg, som sikrer, at der er den nødvendige overensstemmelse mellem
lokalplanen og kommuneplanen, for så vidt angår bebygget etageareal,
bygningshøjder og tilpasningen til omgivelserne. Kommuneplantillægget omfatter
en mindre udvidelse af den eksisterende ramme K03.OF08. (Bilag 1)

Den gældende Lokalplan
nr. 1.1-3 for biblioteks- og administrationsbebyggelse m.v. i [adresse]
giver ikke mulighed for boliger. Den del, som er omfattet af denne lokalplan,
ophæves derfor i forbindelse med kommunalbestyrelsens endelige vedtagelse af
den udarbejdede lokalplan.

Formålet med lokalplanen er at fastlægge nærmere
bestemmelser for disponering af området, for at sikre atområdets parkmæssige karakter fastholdes, at ny bebyggelse indpasses i
parken, og at bebyggelsens udtryk tager afsæt i byens historiske bebyggelser. (Bilag
2)

*Kommuneplantillægget*

Området ved den grønne park mellem [adresse] og
[adresse], er i dag rammelagt til rekreative- og offentligt formål,
herunder til administration og andre offentlige formål. For at kunne etablere
boliger i en del af [adresse], er der parallelt med lokalplanen udarbejdet
et tillæg til kommuneplanen.

Med tillægget etableres nyt rammeområde til boligformål på
hele det eksisterende rammeområde K03.OF08 og dele af rammeområderne [adresse] og
K03.R06 i Kommuneplan 2017-2028.

Forud for udarbejdelsen af
kommuneplantillægget er indkaldt ideer og forslag til planlægningen for boligbebyggelse
i del af [adresse]. Ideer og forslag har været indkaldt i perioden 8. april
til 22 april 2021.

Der er i alt indkommet 4 bidrag. Generelt bærer bidragene
præg af bemærkninger til placeringen i den grønne bypark, samt processen, hvor
offentligheden menes at være inddraget sent. Derudover er der konkrete forslag
til både de eksisterende forhold, ændringer i projektet, samt forslag til
videre arbejde med hele boligudviklingsprojektet i bymidten. En del af
bidragene håndteres allerede i forbindelse med planprocessen. Emner der
vedrører andre byomdannelsesområder i midtbyen noteres og tages op igen når der
kigges på det videre arbejde med boliger i midtbyen. Den Politiske Styregruppe
for udvikling af midtbyen, har på deres møde den 6. maj 2021, taget de indkomne
bidrag til efterretning. De indkomne bidrag og behandling heraf, er vedlagt som
Bilag 4.

*Lokalplanens principper*

For at sikre ovenstående hensyn i planlægningen er
lokalplanen udarbejdet ud fra følgende overordnede principper.

Bebyggelsesplan

Lokalplanen har til sigte at udnytte et mindre areal, i den
nordlige del af lokalplanens område, til parkbebyggelse i form af 8 punkthuse
til boliger. Bebyggelsen indpasses i terrænet og
knytter sig til de eksisterende bebyggelser nord for lokalplanens område. Målet
med bebyggelsens organisering er at komprimere veje og øvrige belagte
overflader så meget som muligt mod nord, således at der frigøres mest mulig
plads mellem husene til det grønne, træer, kig ind i parken og forbindelser. De
sydvestlige arealer friholdes for bebyggelse, og bevares som offentlig park.
Ligeledes gives der mulighed for at omdanne Timmy Paulsen til boligformål.

Lokalplanområdet er opdelt i tre
overordnede delområder hvoraf Delområde 1 er den grønne kile og parkområdet,
Delområde 2 udgør Timmy Paulsen og Delområde 3 kan anvendes til nye
boligbebyggelser. Ny bebyggelse skal tage højde for parkens naturlige
landskab og placeres nænsomt i forhold til terrænet og koterne. Der kan bygges
i 3 og 4 etager og det tilstræbes at husene nedskaleres fra fire til tre etager
i den ”første række” mod parken, af hensyn til nærheden til Kaalund Kloster.

Indenfor lokalplanens område, kan der bygges maksimalt
10.000m2 etageareal, udover Kaalund Kloster. Bebyggelsens udformning som
punkthuse, i op til 4 etager, efterlader et væsentligt mindre fodaftryk i
området og friholder dermed også mere grønt areal til gavn for både beboeres og
byens brug af parken og de grønne områder.

Tobias Iversen kile og beplantning

Den omkringliggende natur og landskabet er indarbejdet i
lokalplanområdet ved at friarealerne udgør grønne ubebyggede tilgængelige
områder. Det tilstræbes, at mange af de eksisterende træer bevares og at
nødvendige fældninger erstattes af ny tilsvarende beplantning, så det
atmosfærefyldte parkrum beholder sin karakter, og kan optræde i nyt samspil med
bygningerne.

Beplantningen består af bevoksning i varierende lag af buske,
mindre træer samt større træer. Beplantningen er med til at definere nogle
afskærmede zoner omkring bebyggelse, så de tilgængelige arealer for ophold og
gennemgang i parken er defineret.

*Lov om Miljøvurdering*

Administrationen har gennemført en screening efter lov om miljøvurdering
af planer og programmer og af konkrete projekter (VVM). Screeningen er lige nu
i høring hos berørte myndigheder fra den 6. maj 2021 til den 20. maj 2021. Der
er på nuværende tidspunkt indkommet en bemærkning i høringsperioden.
Bemærkninger indarbejdes løbende og tages med i den endelige vurdering, inden
Kommunalbestyrelsen godkendelse af forslaget den 26. maj 2021. På nuværende
tidspunkt vurderer administrationen, at lokalplanforslaget og
kommuneplantillægget ikke vil få væsentlig indvirkning på miljøet, og der
således ikke skal udarbejdes miljørapport. Den endelige afgørelse træffes
først, når høringsperioden slutter og de sidste bemærkninger er kommet ind.
Screeningen for Miljøvurdering er vedlagt som bilag 3.

*Varmeprojekt*

Der er igangsat et varmeprojektforslag efter
varmelovgivningen.

*Tillæg til spildevandsplanen*

Det er nødvendigt at udarbejde et tillæg til
spildevandsplanen for at kunne byggemodne området. Der udarbejdes et
spildevandsplantillæg, som behandles i en særskilt sagsfremstilling.

**Økonomiske konsekvenser**

Ingen.

**Økonomiudvalgets møde den 19.
maj 2021:**

Anbefales.

Liste Ø stemmer imod med bemærkning om et ønske om, at
bevare et grønt område i midtbyen.

**Bilag**

|  |  |
| --- | --- |
| Bilag 1 - Forslag til tillæg nr. 5 til [adresse] 2017-2028 | 326-2021-114410 |
| Bilag 2 - Forslag til Lokalplan nr. 577 for boligbebyggelse i del af klosterparken | 326-2021-115065 |
| Bilag 3 - Screening for miljøvurdeirng af planer og programmer | 326-2021-114309 |
| Bilag 4 - Behandlings af indkomne bidrag, ved indkaldelse af Ideer og forslag | 326-2021-114411 |